25 



At tale om Tiden for Ringduens Ankomst om Foraaret kan 

 ikke vel lade sig gøre, thi i mange Vintre forblev der Ringduer 

 i stort Tal, og man kunde da, selv meget tidlig paa Aaret, høre 

 deres Kurren; jeg har saaledes hørt dem kurre 20 Januar (1898) 

 og 27 Februar s. A., samt 4 Marts (1907). Ofte begyndte Rede- 

 bygningen meget tidligt; saaledes fandt jeg 6 Maj 1901 en fra 

 Reden nedfalden, næsten flyvefærdig Unge ; Æglægningen maa 

 altsaa være foregaaet de første Dage af April. Om Eftersomme- 

 ren hørtes den jævnlig kurre, saaledes har jeg hørt den 31 Au- 

 gust, 1, 8, 16 og 18 September 1904. I September — Oktober var 

 det almindeligt at se Flokke af Ringduer paa 10 — 30, dels i 

 Skoven dels paa Marken, ofte i livlig Bevægelse fra det ene Sted 

 til det andet. Hen paa Vinteren saas de jævnlig i store Flokke, 

 men der var stor Forskel de enkelte Vintere, rimeligvis afhængig 

 af, om Bøgen bar Frugt eller ej ; saaledes overvintrede ingen i 

 Vinteren 1903—04, der ellers ikke var stræng. Angaaende Flok- 

 kenes Størrelse kan jeg anføre enkelte Tal: 5 Januar 1895 saas 

 en Flok paa 30, 26 December 1897 en paa 100, 7 Januar 1901 

 over 300 sammen i Haslev Orned; 9 Januar s. A. saas her Flokke 

 paa over 100, 22 Februar ved Bregentved en Flok paa et Par 

 Hundrede, ved Sofiendals Hestehave 3 Flokke hver paa samme 

 Størrelse; det er altsaa ganske anselige Tal, det drejer sig om, 

 og jeg mener endda af og til at have set endnu større Mængder 

 samlede. De store Flokke slog sig undertiden ned i et enkelt 

 fritstaaende Træ i Skovens LTdkant, der saa fra øverst til nederst 

 kunde være besat med Fuglene. Ogsaa har jeg af og til set 

 vældige Flokke gaa paa Jordbunden i Skoven og søge Føde; 

 det saa ganske mærkeligt ud; hele Skovbunden gjorde Indtryk 

 af at være lyseblaa og levende, saa tæt gik Duerne sammen. 



HULDUE (Columba oenas). Hulduen var ingen almindelig 

 Fugl i Haslevegnen; den saas af og iil i Skovene, og jeg har en 

 enkelt Gang set den ved Redehul i Sofiendals Hestehave. 



MURSEJLER (Cijpsehis apus). Da jeg kom li! Haslev i 1894, 

 ynglede Mursejlerne, foruden nogle Steder i Omegnen, kun et 

 Sted i Byen i et to-etages Hus i Nærheden af Kirken, ogsaa 

 omtrent det eneste to-etages Hus, som dengang fandtes. Fuglene 

 holdt sig omkring Redepladserne i den øvre Del af Byen, viste 

 sig sjældent nede i den Del af Byen, hvor mit Hus laa. Efter- 

 haanden, som der byggedes flere Huse med to Etager rundtom 



